TTCLลงทุนธุรกิจโรงไฟฟ้าพันล้าน
บริษัท โตโย-ไทย คอร์ปอเรชั่น ลงทุนธุรกิจโรงไฟฟ้า 11 ล้านหุ้น มูลค่าพันล้านบาท
26 ม.ค. 2554

บริษัท โตโย-ไทย คอร์ปอเรชั่น ลงทุนธุรกิจโรงไฟฟ้า 11 ล้านหุ้น มูลค่าพันล้านบาท
คณะกรรมการ บริษัท โตโย-ไทย คอร์ปอเรชั่น (TTCL) มีมติอนุมัติให้บริษัทฯเข้าลงทุนในหุ้นบุริมสิทธิเพิ่มทุนของบริษัท นวนครการไฟฟ้า จำนวน11 ล้านหุ้นในราคาพาร์หุ้นละ 100 บาท รวมเป็นเงินไม่เกิน 1,100  ล้านบาท 
ทั้งนี้หลังการเพิ่มทุนครั้งนี้ บริษัทถือหุ้นสามัญจำนวน4,346,000 หุ้น และหุ้นบุริมสิทธิจำนวน 10,486,000 หุ้น ทำให้กลายเป็นผ้ถือหุ้นใหญ่สัดส่วน 71%  คาดว่าจะลงนามในสัญญาร่วมลงทุน ภายในไตรมาสที่ 1 ปี 2554
สำหรับบริษัท นวนครการไฟฟ้า เป็น ผู้ผลิตไฟฟ้ารายเล็ก ( SPP) ขนาด  110 เมกกะวัตต์โดยจะเริ่มดำเนินการขายไฟฟ้าประมาณไตรมาสที่ 4 ปี  2555
ส่วนประโยชน์ที่บริษัทคาดว่าจะได้รับ  เนื่องจากบริษัทฯจะได้รับเลือกให้เป็นผู้ให้บริการ Integrated EPC สำหรับโครงการรวมทั้งรายได้และกระแสเงินสดที่จะได้รับจากการลงทุนในหุ้นบุริมสิทธิของ นวนครการไฟฟ้า จะทำให้ผลการดำเนินงานของบริษัทฯ ในอนาคตมีเสถียรภาพมากขึ้น และธุรกิจผลิตไฟฟ้าถือว่าเป็นธุรกิจซึ่งมีความเสี่ยงในการดำเนินธุรกิจต่ำ